En ung tyr render lige nu rundt i Aalborg Øst og har ramt en bil. Tyren, som formentlig kun er ét års tid, er sluppet væk fra Danish Crowns kreaturslagteri på Svanningevej 1. -Det gik rigtig stærkt. Tyren forsvandt ud af vores anden indgang, og vi lukkede derfor portene, og tænkte tyren ikke ville slippe ud. Så vi anede ikke, at den var kommet uden for hegnet, før politiet ringer til os, siger Palle Sørensen, fabrikschef på Danish Crown i Aalborg Øst. Mogens Hougesen, vagtchef ved Nordjyllands politi, oplyser, at de har fået meldinger om, at tyren har ramt en bil på Korinthvej i Aalborg Øst og det skete klokken 7:05 fredag morgen. Men patruljen på stedet kan ikke finde tyren. På nuværende tidspunkt leder slagteriets medarbejdere efter tyren i området. Hvis man har set tyren bedes man kontakte Nordjyllands Politi på 114.

Referat:
En ung tyr går er sluppet løs fra et slagteri og har ramt en bil. Tyren går stadig løst omkring, men politiet kan ikke finde den.